text: Ingen spor af forsvundet pensionist
  19 december 2013 kl. 08.22
  Syd- og Sønderjyllands Politi har ikke fået nye henvendelser om 67-årige Jann Josefsen fra Esbjerg, der har været forsvundet siden den 3. december.
  - Vi vil meget gerne høre fra borgere, der kan give os noget nyt at gå efter, siger vagtchef Michael Skaarup torsdag morgen til TV SYD.
  Siden 3. december har ingen set den 67-årige Jann Josefsen fra Esbjerg. Nu beder Syd- og Sønderjyllands Politi om hjælp til at finde ham.Jann Josefsen bor på Præstebakken i Esbjerg, og de seneste dage har politiet søgt efter ham i nærheden af hans hjem.
  Ved du, hvor Jann Josefsen befinder sig, eller har du set ham siden den 3. december, så vil Syd- og Sønderjyllands Politi gerne høre fra dig på telefon 114.
  Signalement:
  170 cm høj og almindelig af bygning Har gråligt hår, der er samlet i en 15-20 cm lang hestehale Han mangler en tand i højre side af munden. Det kan ses, når han taler eller smiler. Har en krum pegefinger Bærer almindeligvis et armbåndsur Hans påklædning kan være en smule medtaget. Han kan være iført en pelshue og en uniformsfrakke fra Fanøfærgeriet samt blå arbejdsbukser. Muligvis kan han i stedet være iført lyseblå jakke eller en brun frakke.
  
  